Аутизм қандай ауру?

Аутизм, что это за болезнь?

 Аутизм –әлеуметтік қарым-қатынас жетімсіздігіне соқтыратын ми қызметінің бұзылуы. Аутизм деген қандай ауру? Аутизм — психологиялық ауру. Бұндай науқасқа шалдыққан балалардың жалпы дамуы тежеледі. Сөйлеу және интелектуалдық мүмкіндіктері қалыпты болғанына қарамастан айналасындағы адамдармен араласа алмайды. Мінезі тұйықталып, кейде қайталана беретін құбылыстар жасайды, яғни ұзақ уақыт бойы тек бір ғана нәрсемен айналысады. Өзі секілді балалармен де ойнамайды. Қоршаған ортаға деген қызығушылығы болмайды. Айналасындағы қызықты оқиғалар, ойыншықтар оған ешқандай әсерін тигізбейді, ол өз әлемімен өмір сүреді. Кейде мылқау бала сияқты көрінеді. Негізінен аутизм белгісі сәбидің 2-3 жасында байқалады. Аутизмге шалдыққан бала айналасында болып жатқан жағдайларды реттей алмайды. Сондықтан олар психологиялық көмекке мұқтаж және бұндай баланың ата-анасына да қолдау қажет.Аутизмнің түрі көп және әлі күнге дейін нақты емі табылмаған. Себебі аутистік ауытқушылықты тудыратын факторлар отыздан асады. Әлем ғалымдары ауру тудыратын нақты себепті анықтай алмай отыр.Дегенмен, дәрігерлер тұқымқуалаушылық, хромосомалық, яғни генетикалық мутация, орталық жүйке жүйесінің зақымдануы, жүктілік кезіндегі және туабітті аурулар, зат алмасудың бұзылуы, экологиялық жағдайдың нашарлығы, екпе салу секілді бірнеше себептерді келтіреді.Бұндай дертке шалдыққан баланың психологиялық ерекшеліктері әртүрлі болады. Физиологиялық тұрғыдан дені сау болса да ойлау қабілеті тым төмен немесе керісінше талантты болуы мүмкін. Мәселен, белгілі Энштейннің өзінен осы ауру белгісі білінген. Көп жағдайда ата-аналар балаларының бойындағы ауруды кеш байқайды. «Жүре кетеді», «әлі кішкентай» деген сылтаумен уақыт өткізіп алады немесе түрлі себеппен тіркетпей, невропатологтың қарауында жүре береді. Егер балаға дер кезінде нақты диагноз қойылып, ем жүргізілсе қоршаған ортаға қарым-қатынасын сәл де болса өзгертуге болады.

 «М.Ғабдуллин атындағы жалпы білім беретін орта мектеп» КММ

Педагог-психолог: Т.Ғ.Латипова